**Ջո Անդրես** (անգլ.՝ Mary Jo Andres, մայիսի 21, 1954(1954-05-21), Ուիչիտո, Կանզաս - հունվարի 6, 2019(2019-01-06), Park Slope, Բրուքլին, Նյու Յորք, Նյու Յորք, ԱՄՆ), ամերիկացի կինոռեժիսոր, մոնտաժող, կինոպրոդյուսեր, սցենարիստ, դերասանուհի, պարուսույց և նկարչուհի։ Ուփսալայի կարճամետրաժ ֆիլմերի միջազգային փառատոնի, Չիկագոյում միջազգային կինոփառատոնի և «Ավինոն/Նյու Յորք» անկախ ֆիլմերի միջազգային փառատոնի մրցանակների դափնեկիր՝ «Սև օդապարուկներ» (1996) կարճամետրաժ ֆիլմի համար։

Կենսագրություն և կարիերա
------------------------

Մերի Ջո Անդրեսը ծնվել է 1954 թվականի մայիսի 21-ին ԱՄՆ-ի Կանզաս նահանգի Ուիչիտո քաղաքում՝ Երկրորդ համաշխարհային պատերազմի մասնակիցների ընտանիքում։

Ջոյի հայրը՝ Մարտին Յորք Անդրեսը (07.09.1922-29.09.1976), ԱՄՆ ծովային հետևակի մաստեր-սերժանտ և ԱՄՆ ռազմաօդային ուժերի գնդապետ է, իսկ մայրը՝ Ռոզմարի Անդրեսը (օրիորդական ազգանունը Կայաչա է 23.12.1920-14.06.2001), ԱՄՆ ծովային հետևակի շարքային և խոհարարի օգնական է։

Առաջին անգամ հայտնի է դարձել 1980-ական թվականներին Նյու Յորքի կինետիկ բեմում իր ֆիլմերի, պարերի և լուսային ներկայացումների շնորհիվ, որոնք ցուցադրվել են *Performing Garage*-ում, *la Mama* փորձարարական թատերական ակումբում, *Performance Space New York*-ում, *Danspace Project*-ում և Կենդանի կինոյի կոլեկտիվում։ Որպես ռեժիսոր՝ Անդրեսը ճանաչման և մրցանակների է արժանացել 1996 թվականին նկարահանված «Սև օդապարուկներ» ֆիլմի համար, որը ցուցադրվել է *PBS*-ում և մասնակցել է մի շարք կինոփառատոներում, ներառյալ՝ Սանդենսի, Բեռլինի, Տորոնտոյի, Լոնդոնի կինոփառատոնները և *Human Rights Watch*-ը։ Անդրեսը նկարահանել է երաժշտական և գեղարվեստական տեսահոլովակներում, ինչպես նաև աշխատել է իր սեփական ֆիլմերի վրա։ Անդրեսը պարային խորհրդատու էր հայտնի *Wooster Group-ում*։

Առաջատար համալսարաններում, թանգարաններում և արվեստի գաղութներում, այդ թվում, *Yaddo* և Իտալիայի Բելաջիո քաղաքում գտնվող Ռոքֆելերի հետազոտական կենտրոնում եղել է նկարիչ։ Անդրեսը ստեղծել է ցիանոտիպերով լուսանկարների շարք, որոնք կարելի է տեսնել նրա կայքում։

1987 թվականին ամուսնացել է դերասան Սթիվ Բուշեմիի հետ. նրանք ունեին մեկ որդի՝ Լյուսիանը, որը ծնվել է 1990 թվականին։

Ջո Անդրեսը մահացել է 2019 թվականի հունվարի 6-ին 64 տարեկան հասակում՝ ինկապսուլացված պերիտոնալ սկլերոզից։ Փակ հոգեհանգիստը տեղի է ունեցել հունվարի 8-ին։

Ծանոթագրություններ
------------------

1. 1 2  GeneaStar
2. 1 2  Steve Buscemi's Wife Jo Andres Dead at 65
3. 1 2  Jo Andres, Innovative Choreographer and Filmmaker, Dies at 64
4. 1 2  Sandomir, Richard (2019 թ․ հունվարի 16). «Jo Andres, Innovative Choreographer and Filmmaker, Dies at 64». *The New York Times*. Վերցված է 2019 թ․ հունվարի 16-ին.
5. ↑  «Jo Andres». *BroadwayWorld*. Արխիվացված է օրիգինալից 2010 թ․ սեպտեմբերի 21-ին. Վերցված է 2019 թ․ մարտի 9-ին.
6. ↑  «Jo Andres (1954–2019)». *IMDb*. Վերցված է 2019 թ․ փետրվարի 7-ին.
7. ↑  «This Is Beauty, Girls: Nine Cyanotypes by Jo Andres». *Flavorpill*. 2009 թ․ հոկտեմբերի 20. Արխիվացված է օրիգինալից 2012 թ․ փետրվարի 25-ին. Վերցված է 2019 թ․ հունվարի 11-ին.
8. ↑  Andres, Jo (2007). «Darkness & Delight cyanotypes». *co.sine.com*. Արխիվացված է օրիգինալից 2010 թ․ դեկտեմբերի 6-ին. Վերցված է 2019 թ․ հունվարի 11-ին.
9. ↑  D'Zurilla, Christie (2010 թ․ դեկտեմբերի 14). «Michael C. Hall divorce has him alone among fellow Golden Globe nominees». *Los Angeles Times*. Վերցված է 2019 թ․ հունվարի 11-ին.
10. ↑  «Filmmaker Jo Andres, wife of actor Steve Buscemi, dies at 64». *San Francisco Chronicle*. Associated Press. 2019 թ․ հունվարի 13. Արխիվացված է օրիգինալից 2019 թ․ հունվարի 14-ին. Վերցված է 2019 թ․ հունվարի 14-ին.
11. ↑  Evans, Greg (2019 թ․ հունվարի 12). «Jo Andres Dies: 'Black Kites' Filmmaker, Wife of Steve Buscemi was 64». *Deadline Hollywood*. Վերցված է 2019 թ․ հունվարի 12-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Discogs · Internet Movie Database · Find A Grave |
|  |
| Չափորոշչային վերահսկողություն | LCCN: n97842292 · VIAF: 26357429 · ULAN: 500351094 · WorldCat VIAF: 26357429 |

 |